|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ** |
| **ΝΟΜΟΣ ΔΡΑΜΑΣ** |
| **ΔΗΜΟΣ ΠΡΟΣΟΤΣΑΝΗΣ** |
| **ΟΙΚΟΝΟΜΙΚΗ ΥΠΗΡΕΣΙΑ** |

**ΠΡΟΣΟΤΣΑΝΗ 22.12.2025**

**ΑΡΙΘΜ. ΠΡΩΤ.**

**ΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ ΜΙΣΘΩΣΗ ΙΔΙΩΤΙΚΟΥ ΑΚΙΝΗΤΟΥ ΣΤΗΝ ΚΑΛΛΙΘΕΑ**

**Ο ΔΗΜΑΡΧΟΣ ΠΡΟΣΟΤΣΑΝΗΣ**

Έχοντας υπόψη:

α) το Π.Δ. 270/81, (ΦΕΚ Α' 77/30-3-81)

β) το Δ.Κ.Κ (Ν.3463/06)

γ) το Ν.3852/2010

δ) την υπ΄αριθμ. 306/2025 απόφαση του Δημοτικού Συμβουλίου με την οποία ορίστηκαν τα μέλη της τριμελούς επιτροπής της παρ. 1 του άρθρου 1 του Π.Δ. 270/81( Επιτροπή διενέργειας της δημοπρασίας) καθώς και τα δυο(2) μέλη (Δημοτικοί Σύμβουλοι) της επιτροπής του άρθρου 7 του Π.Δ. 270/81 (Επιτροπής Εκτίμησης) .

ε) την υπ΄αριθμ. 18108/08.12.2025 απόφαση του Δημάρχου με την οποία ορίστηκε ο Πολιτικός Μηχανικός στην Επιτροπή Εκτίμησης

στ) την υπ΄αριθμ. 18373/12.12.2025 απόφαση ανάληψης για το έτος 2026 με ΑΔΑ :**96Ξ0ΩΞΖ-ΣΜΕ**

ε) την υπ΄αριθμ.18376/12.12.2025 Βεβαίωση ΠΟΥ με ΑΔΑ : **9ΙΟ5ΩΞΖ-ΓΧΜ**.

ε) Την αριθ. 308/2025 Απόφαση του Δημοτικού Συμβουλίου περί έγκρισης της μίσθωσης των ακινήτων στην Κοινότητα Καλλιθέας .

η) Την υπ΄αριθ 370/2025 απόφαση της Δημοτικής επιτροπής με την οποία καθορίστηκαν οι όροι της δημοπρασίας .

**ΠΡΟΚΗΡΥΣΣΟΥΜΕ**

Δημοπρασία μειοδοτική, φανερή και προφορική για την μίσθωση ακινήτων πλησίον της κεντρικής πλατείας της Κοινότητας Καλλιθέας τα οποία θα χρησιμοποιηθούν ως χώροι στάθμευσης οχημάτων.

**1 Περιγραφή του μισθίου**

Τα μίσθια πρέπει να βρίσκονται 500μ από την Κεντρική Πλατεία της Καλλιθέας

**2) Τρόπος Διενέργειας της Δημοπρασίας**

**Η δημοπρασία είναι μειοδοτική, φανερά και προφορική και διεξάγεται σε δύο φάσεις ως εξής:**

**Α. Διακήρυξη εκδήλωσης ενδιαφέροντος.** Οι προσφορές ενδιαφέροντος κατατίθενται στο Δήμο και στη συνέχεια η αρμόδια δημοτική υπηρεσία τις αποστέλλει στην επιτροπή του άρθρου 7 του ΠΔ 270/81, η οποία με επιτόπια έρευνα, κρίνει περί της καταλληλότητος των προσφερομένων ακινήτων και περί του αν ταύτα πληρούν τους όρους της διακήρυξης. Η επιτροπή συντάσσει σχετική έκθεση, εντός δέκα (10) ημερών από της λήψεως των προσφορών. Οι λόγοι αποκλεισμού ενός ακινήτου αιτιολογούνται επαρκώς στην έκθεση. Η έκθεση αξιολόγησης, με το διάγραμμα του ακινήτου το οποίο συντάσσεται από τον μηχανικό της επιτροπής και θεωρείται από τον προϊστάμενο της τεχνικής υπηρεσίας, αποστέλλονται στο δήμο, ο οποίος την κοινοποιεί σε κάθε έναν που εκδήλωσε ενδιαφέρον.

**Β.** **Διενέργεια δημοπρασίας**. Στη συνέχεια ο Δήμαρχος ορίζει ημέρα και ώρα διεξαγωγής της δημοπρασίας, καλώντας με αποδεικτικό, να λάβουν μέρος σε αυτήν μόνο εκείνοι των οποίων τα ακίνητα κρίθηκαν κατάλληλα κατά τη διαδικασία της πρώτης φάσης. Κατά τη διενέργεια της δημοπρασίας συντάσσεται πρακτικό το οποίο μετά τη λήξη της δημοπρασίας υπογράφεται από τον μειοδότη.

**3) Δικαίωμα αποζημίωσης**

Ο τελευταίος μειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από την Δημοτική Επιτροπή.

**4) Σύμβαση**

Ο τελευταίος μειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης της Δημοτικής Επιτροπής περί κατακυρώσεως ή εγκρίσεως του αποτελέσματος της δημοπρασίας, να προσέλθει για την σύνταξη και υπογραφή της σύμβασης.

Διαφορετικά, ενεργείται αναπλειστηριασμός εις βάρος του, σε περίπτωση επί έλαττον διαφοράς του αποτελέσματος της δημοπρασίας από την προηγουμένη.

Μετά το πέρας της παραπάνω προθεσμίας των δέκα ημερών η σύμβαση θεωρείται ότι καταρτίστηκε οριστικά.

**5) Διάρκεια Μίσθωσης**

Η διάρκεια της μίσθωσης ορίζεται στο ένα (1) έτος από την ημερομηνία υπογραφής του συμφωνητικού.

**6) Προθεσμία καταβολής του Μισθώματος**

Το μίσθωμα θα καταβάλλει το πρώτο μίσθωμα μετά την υπογραφή του συμφωνητικού.

**7) Δικαιολογητικά συμμετοχής**

* Ταυτότητα του φυσικού προσώπου
* Αντίγραφο Ε9 ή συμβόλαιο αγοράς ή κάποιο άλλο τίτλο που να αποδεικνύει την κυριότητα του ακινήτου .
* Βεβαίωση μη οφειλής του Δήμου Προσοτσάνης από οποιαδήποτε αιτία.

**8) Υποχρεώσεις μισθωτή**

Ο μισθωτής υποχρεούται να διατηρεί και διαφυλάσσει την κατοχή του μισθίου, τις υπέρ αυτού δουλειές, τα όρια αυτού και εν γένει το μίσθιο, σε καλή κατάσταση, προστατεύοντας αυτό απέναντι σε κάθε καταπάτηση, διαφορετικά ευθύνεται σε αποζημίωση.

**9) Κρατήσεις**

Το μίσθωμα υπόκειται στις νόμιμες κρατήσεις.

**10) Λήξη μίσθωσης**

Ο μισθωτής υποχρεούται με τη λήξη της μίσθωσης, να παραδώσει το μίσθιο στην κατάσταση στην οποία το παρέλαβε, διαφορετικά ευθύνεται σε αποζημίωση.

Ο μισθωτής δεν οφείλει καμία αποζημίωση στον εκμισθωτή για φθορές του ακινήτου που οφείλονται στη συνηθισμένη χρήση του, σε κακή κατασκευή του ή στην παλαιότητα αυτού ή σε τυχαίο γεγονός.

**11) Αναμίσθωση – Υπεκμίσθωση**

Σιωπηρή αναμίσθωση, ως και υπεκμίσθωση του μισθίου από τον μισθωτή απαγορεύεται απολύτως.

**12) Δημοσίευση Διακήρυξης**

Η διακήρυξη θα δημοσιευθεί με φροντίδα του δημάρχου τουλάχιστον δέκα ημέρας πριν από τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και στο δημοσιότερο μέρος της έδρας του Δήμου.

**13) Επανάληψη της δημοπρασίας**

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν μειοδότης.

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκριθεί από την Δημοτική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β) μετά την κατακύρωση της δημοπρασίας, ο τελευταίος μειοδότης αρνείται να υπογράψει τα πρακτικά, ή τη σύμβαση μίσθωσης επίσης όταν μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου μειοδότη, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφασης του δημοτικού συμβουλίου.

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

**14) Πληροφόρηση ενδιαφερομένων**

Πληροφορίες για τη δημοπρασία παρέχονται από το Γραφείο προμηθειών του Δήμου Προσοτσάνης τηλ. Επικοινωνίας :2522350152 .

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση.

**Ο ΔΗΜΑΡΧΟΣ**

**ΑΘΑΝΑΣΙΑΔΗΣ ΘΕΟΔΩΡΟΣ**